TÖÖVÕTULEPING nr

(hiliseima digitaalallkirja kuupäev)

Riigimetsa Majandamise Keskus, edaspidi **RMK** või **tellija,** keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **töövõtja,** keda esindab [Vali sobiv] alusel , teiselt poolt,

keda nimetatakse edaspidi **Pool** või ühiselt **Pooled**,

sõlmisid käesoleva hankelepingu (edaspidi nimetatud leping) alljärgnevas:

1. **Lepingu ese**
   1. Leping on sõlmitud dünaamilise hankesüsteemi „**RMK hallatavatelt maadelt jäätmete likvideerimine“** (viitenumber 286401) piiratud hankemenetluse „Prügi ja ulukikorjuste koristus Valgerannas“ (viitenumber 286401, edaspidi riigihange) tulemusena.
   2. Lepingule on lisatud järgmised lisad:
      1. Lisa 1- RMK keskkonnanõuded mootorsõidukitega ja saagidega töötamisel
      2. Lisa 2- Isikuandmete töötlemise nõuded volitatud töötlejale
   3. Lepingu lahutamatuteks osadeks on dünaamilise hankesüsteemi ja riigihanke alusdokumendid (edaspidi hanke alusdokumendid), tehniline kirjeldus, töövõtja pakkumus, pooltevahelised kirjalikud teated ning lepingu muudatused ja lisad.
   4. Kui lepingu mingi säte osutub õigusaktidega vastuolus olevaks, ei mõjuta see lepingu ülejäänud sätete kehtivust. Pooled asendavad vastuolus oleva sätte uue õigusaktiga kooskõlas oleva sättega, lähtudes põhimõttest, et sätte eesmärk tulenevalt lepingu kontekstist jääb samaks.
2. **Lepingu objekt ja maksumus**
   1. Lepingu objektiks on Pärnu maakonnas Pärnu linnas Põldeotsa ja Valgeranna külas RMK hallatavatelt maaüksustelt Lahenurga (62401:001:0129), Kivinurga (62401:001:0092), Laheselja (16001:001:0423), Audru metskond 25 (15904:003:0674), Audru metskond 27 (15904:003:0668) ja Audru metskond 173 (15904:003:2134) ulukite korjuste (loomsete jäätmete) koristus/kogumine ja üle andmine jäätmete käitlemise õigust omavale isikule ning alalt sinna õigusvastaselt veetud jäätmete ja nendest tekkinud saastuse koristamine tellija poolt esitatud tellimuste alusel vastavalt dünaamilise hankesüsteemi viitenumber 286401 alusdokumendi „Tehniline kirjeldus“ ja riigihanke 290563 alusdokumentides märgitule ning lepinguga kokkulepitud tingimustel ja korras (edaspidi nimetatud töö).
   2. Jäätmete kogumiseks ja transportimiseks peab olema vastavat õigust tõendav dokument. Jäätmete utiliseerimiseks peab töövõtjal olema käitlemisõigust andev jäätmeluba, keskkonnakompleksluba, jäätmekäitleja registreering või õigus hankelepingu esemeks olevat teenust osutada vastavalt oma asukohamaa seadustele. Luba ei ole vaja juhul, kui jäätmed antakse objektil üle jäätmete käitlemise õigust omavale isikule.
   3. Tellija edastab käesoleva lepingu alusel töövõtjale tellimusi kuni 31.12.2025.a.
   4. Tööd teostatakse töövõtja vahenditega.
   5. Tellija tasub töövõtjale teostatud töö eest vastavalt tegelikult teostatud tööde mahule ja tööajale ning poolte poolt kokku lepitud ühikuhindadele järgmiselt:
      1. Hooldatava ala koristuse maksumus ja jäätmete transport käitlemiskohta (edaspidi tööaeg) [Sisesta summa] [Sisesta summa sõnadega]) eurot / üks (1) tund (EUR/h) , millele lisandub käibemaks seaduses sätestatud määras.
      2. Ühe (1) tonni loomsete jäätmete maksumus vastavalt jäätmekäitluskoha hinnakirjale.
      3. Ühe (1) tonni jäätmete maksumus vastavalt jäätmekäitluskoha hinnakirjale.
   6. Tööaja arvestus algab hetkest, kui töövõtja saabub lepingu objekti asukohta ja on valmis tööülesande täitmiseks. Tööaja hulka loetakse ainult objektil töö tegemise aeg, samuti aeg, mis kulub jäätmete transportimiseks jäätmekäitluskohta ning nende üleandmist jäätmete käitlemise õigust omavale isikule.
   7. Lepingu maksumus on lepingu kehtivusaja jooksul selle alusel esitatud tellimuste kogumaksumus. Lepingu maksimaalne võimalik kogumaksumus on kuni 8000 (kaheksa tuhat) eurot, millele lisandub käibemaks. Tellija ei ole kohustatud tellima teenuseid kogu nimetatud summa ulatuses. Lepingu lõplik hind kujuneb lepingu kehtivuse ajal vastavalt esitatud tellimustele.
3. **Poolte õigused ja kohustused**
   1. Töövõtja kohustub:
      1. tegema tööd vastavalt lepingus sätestatud tingimustele ning mahule. Töövõtja peab töö käigus tegema kõik tööd ja toimingud, mis ei ole hanke alusdokumentides või lepingus sätestatud, kuid mis oma olemuselt kuuluvad teenuse osutamisega seotud tööde hulka;
      2. tegema tööd kvaliteetselt vastavalt punktis 2 märgitud kirjeldusele, pidades kinni tähtaegadest ning andma tellija soovil informatsiooni töö teostamise aja ja seisu kohta;
      3. kasutama lepinguga võetud ülesannete täitmisel tööjõudu, kelle oskused ja kogemused vastavad osutatavate tööde ulatusele, iseloomule ning keerukusele, peab kasutama vastavalt töö iseloomule vastavat tehnikat;
      4. informeerima töö tegemise tingimustest oma töötajaid, kellele ta lepingu täitmisega seotud ülesande on pannud või koostööpartnereid, kes on kaasatud lepinguga seotud ülesannete täitmisse;
      5. täitma keskkonnaalaseid nõudeid töö tegemisel ning vastutama töö ja sellega kaasneva kõrvalmõju eest keskkonnale, sh jäätmete käitlemisel järgima jäätmeseadusest tulenevaid nõudeid;
      6. täitma töö tegemisel ohutustehnika-, töökaitse- ja muid nõudeid ja eeskirju, mis tulenevad töö iseloomust;
      7. vajadusel hankima tööde tegemiseks vajalikud load;
      8. andma tellijale viivitamatult kirjalikult teada asjaoludest, mis takistavad töö tähtaegset ja nõuetekohast tegemist ning teatama, millal ja millistel tingimustel on võimalik töö teha;
      9. teavitama tellijat kohe kirjalikult oma lepingus toodud andmete muudatustest;
      10. mitte kahjustama tööde käigus maaüksuse ega naaberkinnisasja seisukorda. Kahjude tekkimisel tuleb ala töövõtja kulul heakorrastada ja hüvitada tekkinud kahju;
      11. tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruse (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, avalikustamise jms eest;
      12. lisaks kohustab töövõtja:
          1. korraldama loomsete jäätmete kogumise ja likvideerimise alalt hiljemalt 5 tööpäeva jooksul ja muude jäätmete kogumise ja likvideerimise alalt hiljemalt 10 tööpäeva jooksul peale tellimuse saamist tellijalt;
          2. edastama tellijale e-postiga teate ala koristamise alustamisel;
          3. edastama tellijale e-postiga teate ala koristamise lõpetamisel, mis sisaldab koristatud jäätmete kogust.
   2. Töövõtjal on õigus:
      1. teha tellijale ettepanekuid töö sisu täiendamiseks ja täpsustamiseks, esitades selle kohta omapoolsed kirjalikud põhjendused, mille tellija peab läbi vaatama ja otsuse vastu võtma 5 (viie) tööpäeva jooksul, alates vastava ettepaneku saamisest;
      2. nõuda tellijast sõltuvate lepingu täitmist takistavate asjaolude kõrvaldamise korraldamist;
      3. saada teostatud töö eest tasu vastavalt lepingus sätestatud tingimustele ja korrale.
   3. Tellija kohustub:
      1. tasuma lepingu tingimuste nõuetekohase täitmise korral töövõtja poolt reaalselt teostatud töö eest vastavalt punktis 4 sätestatule;
      2. esitama töö kvaliteedi puuduste või lepingule mittevastavuse kohta töövõtjale pretensioonid 5 (viie) tööpäeva jooksul arvates puudusest teadasaamisest.
      3. lisaks kohustub tellija igakordselt tellimuse esitamisel:
         1. edastama töövõtjale teate iga tellimuse kohta eraldi e-postiga;
         2. edastama hinnangulise jäätmete kogused (tonnides) ja jäätmeliigid;
         3. edastama vajaliku teadaoleva lisainfo või eritingimused töö kohta;
         4. edastama vajadusel objekti leidmiseks koordinaadid (X/Y).
   4. Tellijal on õigus:
      1. kontrollida töö käiku ja kvaliteeti, puuduste ilmnemisel nõuda nende kõrvaldamist ja keelduda töö eest tasu maksmisest kuni puuduste täieliku kõrvaldamiseni;
      2. nõuda töövõtjalt lepingus sätestatud tingimustest, sh tähtaegadest ja maksumustest kinnipidamist;
      3. saada töövõtjalt informatsiooni töö teostamise aja ja seisu kohta;
      4. erakordsete asjaolude ilmnemisel pikendada töö tegemiseks punktis 3.1.12.1 märgitud tähtpäeva, kui töövõtja on tellijat teavitanud töö tegemist takistavatest asjaoludest;
      5. tellijal on õigus ilma töövõtjale kokkulepitud tasu maksmata lepingust ühepoolselt taganeda, sh taganeda lepingust ositi ja nõuda töövõtjale lepingu kohaselt tasutud maksete tagastamist, ja nõuda sisse lepinguga ettenähtud leppetrahv ja tekitatud kahju, kui töövõtja rikub oluliselt lepingut. Lepingu oluliseks rikkumiseks loetakse muuhulgas, kuid mitte ainult:
         1. tellijal on tekkinud põhjendatud kahtlus, kas tööd on võimalik nõuetekohaselt teha;
         2. töövõtja on esitanud lepingu sõlmimisel valeandmeid;
         3. töövõtja ei pea lepingu täitmisel kinni tellija juhenditest või õigusaktidega töö teostamisele kehtestatud protseduuridest;
         4. töö teostamise ajal on ilmne, et töö ei vasta lepingule;
         5. töövõtja likvideeritakse või reorganiseeritakse, kusjuures lepingust tulenevad töövõtja kohustused ei lähe üle tema õigusjärglasele;
         6. töövõtja ei ole tellijale tööd üle andnud hiljemalt 1 (ühe) kuu möödumisel arvates kokkulepitud töö üleandmise tähtpäevast;
         7. töövõtja poolset töö mittekvaliteetset täitmist;
         8. kui töövõtjal puudub lepingu punktist 2.3. nõutud kehtiv õigus lepingus kokku lepitud tööde täitmiseks või
         9. töövõtja rikub lepingus kokkulepitud kohustusi ning rikkumist võib kõiki asjaolusid mõistlikult arvesse võttes pidada oluliseks.
4. **Töö vastuvõtmine ja tasumine**
   1. Teostatud töö kohta esitab töövõtja tellijale töö üleandmise-vastuvõtmise akti (edaspidi akt) digitaalselt allkirjastatuna peale tööde teostamist 5 (viie) tööpäeva jooksul. Akt peab olenevalt tellitud töö iseloomust sisaldama järgmisi andmeid:
      1. tellimuse esitamise kuupäev ja number,
      2. objekti asukoht ja nimetus,
      3. tehtud töö kirjeldus,
      4. jäätmete kogus liigiti,
      5. tööde tegemist tõendavad fotod (võimalusel geokodeeritud fotod),
      6. poolte rekvisiidid ja esindajate allkirjad,
      7. jäätmete liigiti utiliseerimist või jäätmete käitlemiseks õigustatud isikule üleandmist tõendav dokument, kus on nähtav jäätmete kogus ja maksumus jäätmeliikide lõikes.
   2. Tellija kontrollib töö nõuetekohast teostamist ning vastuväidete puudumisel allkirjastab akti 5 (viie) tööpäeva jooksul akti esitamisest arvates. Töövõtja esitab tellijale arve vastavalt allkirjastatud aktiga vastuvõetud tööde maksumustele. Tellijal on õigus võtta töid vastu ja tasuda tööde eest objektide kaupa.
   3. Tellija tasub tehtud tööde eest Töövõtja poolt esitatud arve(te) alusel. Arve tasumise tähtaeg peab olema vähemalt 15 (viisteist) kalendripäeva.
   4. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>.
   5. Tasumisega viivitamise korral on töövõtjal õigus nõuda tellijalt viivist 0,01% (null koma null üks protsenti) viivitatud summast iga viivitatud päeva eest. Tellijapoolne makse loetakse tasutuks vastava pangaülekande tegemisest tellija poolt.
   6. Tellija ei tasu ettemaksu. Tellijal on õigus töövõtjale kohaldatavad rahalised sanktsioonid lepingu alusel makstavast tasust maha arvutada.
5. **Poolte vastutus**
   1. Kui töö kvaliteet ei vasta lepingu tingimustele, kohustub töövõtja likvideerima puudused 7 (seitsme) tööpäeva jooksul vastava teate saamisest ja kandma sellega seonduvad kulud.
   2. Kui töövõtja ei teosta tööd lepingus sätestatud tähtpäevaks või ei kõrvalda puudusi punktis 5.1 sätestatud korras tähtaegselt, on tellijal õigus nõuda töövõtjalt leppetrahvi kuni 15% (viisteist protsenti) lepingu maksumusest. Leppetrahv on kokkulepitud kohustuse täitmise tagamiseks, mitte kohustuse täitmise asendamiseks. Tellijal on õigus leppetrahvi summa tasaarvestada vastavas ulatuses lepingus kokku lepitud töö teostamise eest tasumise nõudega.
   3. Tellijal on õigus nõuda leppetrahvi tasumist 3 (kolme) kuu jooksul arvates päevast, mil ta sai teada leppetrahvi nõudmise õiguse tekkimisest.
   4. Kui tellija esitab pretensioonid ja töövõtja peab töö parandama tellija määratud tähtajaks, loetakse töö vastu võetuks, kui tellija on töö aktiga vastu võtnud.
   5. Korduvalt puudustega (vähemalt kolmel korral) tööde teostamise või tööde üleandmiseks esitamise korral võib tellija ühepoolselt lepingu üles öelda.
   6. Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on tellijal õigus leping erakorraliselt ühepoolselt lõpetada, teatades sellest töövõtjale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 ja § 647 kirjeldatud asjaoludel.
   7. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled võlaõigusseaduse § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistab vääramatu jõuna.
6. **Lepingu kehtivus ja muutmine**
   1. Leping kehtib alates allakirjutamise momendist poolte poolt ning kehtib kuni pooled on täitnud oma lepingulised kohustused.
   2. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
   3. Lepingut saab muuta poolte kirjalikul kokkuleppel kooskõlas riigihangete seaduse § 123 lõikes 1 sätestatud tingimustel.
   4. Tellijal on õigus leping mõjuva põhjuse olemasolul ennetähtaegselt üles öelda, eelkõige kui tal puuduvad lepingu täitmiseks rahalised vahendid või kaob vajadus teenuse järele. Tellija teatab töövõtjale sellest kirjalikult ette vähemalt 14 (neliteist) kalendripäeva.
7. **Teadete edastamine**
   1. Üks pool edastab lepinguga seotud teated teisele poolele lepingus märgitud kontaktidel. Kontaktide muutmisest on pool kohustatud koheselt informeerima teist lepingupoolt.
   2. Teadete edastamine toimub kirja, telefoni või e-posti teel. Kirjalikud teated saadetakse teisele poolele e-posti teel, posti teel tähitud kirjaga või antakse teisele poolele üle allkirja vastu. Kirjalik teade loetakse teisele poolele üle antuks, kui postitamisest on möödunud 3 (kolm) kalendripäeva.
   3. Poole nõue teisele poolele, mis esitatakse tulenevalt lepingu rikkumisest, peab olema kirjalikus vormis.
8. **Poolte esindajad ja kontaktandmed**
   1. Töövõtja esindaja ontel , e-post
   2. Tellija esindaja tööde läbiviimisel on tel , e-post
   3. Tellija määrab oma esindaja juhendama tööde teostamist, töövõtjale vajaliku informatsiooni andmiseks ning tööde kvaliteedi kontrollimiseks.
9. **Lõppsätted**
   1. Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed, samuti usalduslikud ning ärisaladusteks peetavad andmed.
   2. Kõik lepingu lisad või muudatused on kehtivad juhul, kui need on vormistatud kirjalikult. Need peavad sisaldama selgesõnalist viidet lepingule ja olema mõlema poole volitatud esindaja poolt alla kirjutatud. Muudatused ja täiendused jõustuvad pärast allakirjutamist mõlema poole poolt või poolte poolt kirjalikult määratud tähtajal.
   3. Lepingu täitmisel tekkivad lahkarvamused lahendatakse läbirääkimiste teel. Läbirääkimiste käigus kokkuleppele mittejõudmisel lahendatakse vaidlused kostja asukohajärgses kohtus.
   4. Leping on allkirjastatud digitaalselt.

**Poolte andmed ja allkirjad**

**Tellija Töövõtja**

Riigimetsa Majandamise Keskus

Lääne-Viru maakond Haljala vald Registrikood

Mõisa/3, Sagadi küla 45403

Registrikood 70004459 Tel

E-post

RMK \_\_\_\_\_\_\_\_\_\_\_\_ /*strutktuuriüksus*

\_\_\_\_\_\_\_\_\_\_\_\_\_\_\_\_\_ / *aadress*

Tel

E-post

**\_\_\_\_\_\_\_\_\_\_\_\_\_\_\_\_\_ /***nimi*

\_\_\_\_\_\_\_\_\_\_\_\_\_\_\_\_ /*ametinimetus*

(allkirjastatud digitaalselt) (allkirjastatud digitaalselt)

Lisa 1

RMK ja vahelise [Vali kuupäev] lepingu nr

juurde

KINNITATUD

RMK juhatuse 15.03.2022

otsusega 1-32/18

**RMK keskkonnanõuded mootorsõidukitega ja saagidega töötamisel**

1. **Üldsätted**
   1. Juhend sätestab keskkonnaalased nõuded tööobjektil kütuste ja määrdeainete hoidmisele, tankimisele ja jäätmete käitlemisele ning hädaolukordades tegutsemisele.
   2. Juhendi nõuded kehtivad sisepõlemismootori jõul liikuva sõidukiga (edaspidi masin) ning kettsaega, võsasaega ja trimmeriga (edaspidi saag) töötamisel.
   3. Juhendi koostamisel on lähtutud kehtivatest õigusaktidest, FSC ja PEFC säästliku metsamajandamise standardi ning ISO 14001 keskkonna­­juhtimise ja ISO 9001 kvaliteedijuhtimise standardi nõuetest.
2. **Üldised nõuded**
   1. Kui töö käigus võib tekkida keskkonnareostus või ohtu sattuda töö­objektil viibivate isikute elu või tervis tuleb tööd koheselt peatada.
   2. Metsas on keelatud teha lõket selleks mitte ettevalmistatud kohas. Tuleohtlikul ajal on keelatud metsas suitsetamine, lõkketegemine ning lahtise tule kasutamine.
   3. Turbapinnasel töötav masin peab olema komplekteeritud seadmetega, mis välistavad väljalaskegaasis sädemete olemasolu.
   4. Töö käigus tuleb vältida kultuurimälestiste (nt kultusekohad, sõjahauad, kääpad, ehitismälestised, mälestusmärgid) ning ristipuude ja pärand­kultuuri­objektide kahjustamist ning risustamist okste jms.
   5. Suure linnupesa, diameetriga üle 40 cm, leidmisel peatada koheselt raietööd, teavitada leiust RMK poolset tööde juhti ja oodata edasisi tema korraldusi.
   6. Raielangil, v.a valgusturaiel, tuleb vegetatsiooniperioodil juurepessu ohtlikel aladel kuuse ja männi kännud töödelda juurepessu leviku tõkestamiseks biotõrje­preparaadiga ROTSTOP®.
3. **Kütused ja tankimine**
   1. Sae tankimisel tuleb kasutada spetsiaalset kanistri otsikut, mis välistab üle- ja mööda­valamist.
   2. Sae käivitamisel tuleb see viia vähemalt 3 meetri kaugusele kütuse tankimise paigast.
   3. Kütusemahutid peavad olema ette nähtud kütuste hoidmiseks ja veoks, olema nõuetele vastavalt märgistatud ning omama vastavat sertifikaati.
   4. Kütusemahuteid tuleb tööobjektil hoida varjulises kohas.
   5. Kütust ja määrdeaineid ei tohi hoiustada looduslikele veekogudele lähemal kui 10 m.
   6. Tööobjektil masina, mille kütusepaak on suurem kui 100 l, tankimisel tuleb kasutada spetsiaalset kütusepumpa, mis välistab kütuse keskkonda sattumist.
   7. Lekkinud kütus või määrdeained tuleb kokku koguda ja kuni ära­­veoni ladustada keskkonna­ohutult.
4. **Tavajäätmed ja ohtlikud jäätmed**
   1. Kõik töö käigus tekkinud tavajäätmed ja ohtlikud jäätmed tuleb peale töö­objekti lõpetamist ära viia. Ohtlikeks jäätmeteks loetakse:
      1. kütuse ja määrdeainete taara;
      2. markeerimisvärvi purgid;
      3. kütuse või määrdeaine lekke tõrjumisel kasutatud absorbent;
      4. kütuse või määrdeainega kokku puutunud paberid jms;
      5. akud, hüdro­voolikud, kütuse- või õlifiltrid.
   2. Tööobjektil peab jäätmete olemasolul olema koht nende hoidmiseks.
   3. Tavajäätmed ja ohtlikud jäätmed tuleb hoida tööobjektil eraldi.
   4. Ohtlikke jäätmeid peab hoidma ilmastiku- ning lekkekindlates anumates või pakendites.
5. **Masinate ja saagide seisund ning komplekteeritus**
   1. Masinad peavad olema läbinud valmistaja poolt ettenähtud sagedusega hooldusi.
   2. Liikluses osalevad masinad peavad olema läbinud õigusaktides ettenähtud tehno­­­­­­­­­ülevaatusi.
   3. Masinas peab olema:
      1. mobiiltelefon;
      2. liiklusseaduse või tootja tehase komplektsusega ettenähtud ja kehtiva kontrollmärgistusega tulekustuti;
      3. absorbentgraanulid vähemalt 20 kg või absorbentmatt, kui masinaks on harvester, forvarder, metsamajanduslikuks tööks kohandatud põllu­majanduslik traktor, giljotiin, maapinna ettevalmistamise masin, puidu­veok, hakkur või ekskavaator.
   4. Saag peab olema komplektne ja vastama tootja nõuetele.
   5. Saega töötaval isikul peab olema kaasas mobiil­telefon.
   6. Visuaalsel vaatlusel tuvastatava õli- või kütuselekkega masina või sae kasutamine on keelatud.
   7. Kui masinat või saagi ei kasutata, tuleb selle mootor seisata.
6. **Hädaolukorrad**
   1. Tulekahju korral, mida ei suudeta iseseisvalt kustutada, tuleb helistada 112 ja tulekahjust teavitada RMK poolset tööde juhti. Võimalusel asuda olemas­olevate vahenditega põlemiskollet kustutama, samas kindlustades enese ohutuse.
   2. Tulekahjust teatamisel tuleb öelda rahulikul häälel teataja nimi, sündmuskoha võimalik täpne asukoht ja mis põleb.
   3. Keskkonnareostuse korral, mida ei suudeta olemasolevate tõrjevahenditega kõrvaldada, tuleb helistada 112 ja reostusest teavitada RMK poolset tööde juhti.
   4. Lõhkematerjali leidmisel, tuleb helistada 112 ja leidmisest teavitada RMK poolset tööde juhti ning peatada töö kuni lõhkematerjali spetsialistide saabumiseni ning oodata edasisi RMK poolseid korraldusi. Leitud lõhkematerjali ei tohi puudutada.

Lisa 2

RMK ja vahelise [Vali kuupäev] lepingu nr

juurde

**ISIKUANDMETE TÖÖTLEMISE NÕUDED**

**VOLITATUD TÖÖTLEJALE**

[Vali kuupäev]

(hiliseima digitaalallkirja kuupäev)

Käesolev lisa sätestab nõuded töövõtjale, kes on lepingu täitmisel isikuandmete volitatud töötlejaks.

1. Töövõtjal ei ole lubatud lepingujärgseid kohustusi anda üle kolmandale isikule ega kaasata oma lepingujärgsete kohustuste täitmiseks kolmandat isikut ilma tellija sellekohase selgesõnalise kirjaliku nõusolekuta.
2. Töövõtja on kohustatud:
   1. tagama lepingueelsete läbirääkimiste ja lepingu täitmise käigus ükskõik mis vormis saadud teabe, sealhulgas isikuandmete, konfidentsiaalsuse ning ei edasta ega võimalda sellele teabele juurdepääsu kolmandale isikule ilma tellija sellekohase selgesõnalise kirjaliku nõusolekuta;
   2. mitte edastama punktis 2.1 nimetatud isikuandmeid väljapoole Euroopa Liidu liikmesriikide ja Euroopa Majandusühendusse kuuluvate riikide territooriumit ilma tellija sellekohase selgesõnalise kirjaliku nõusolekuta;
   3. kasutama ja töötlema punktis 2.1 nimetatud isikuandmeid üksnes lepingu täitmiseks ja tellija dokumenteeritud juhiste alusel, välja arvatud juhul, kui töövõtja on kohustatud teavet töötlema töövõtja suhtes kohalduva õiguse alusel. Viimati nimetatud juhul teavitab töövõtja tellijat vastava kohustuse olemasolust enne teabe töötlemist, kui selline teavitamine ei ole olulise avaliku huvi tõttu töövõtja suhtes kohalduva õigusega keelatud;
   4. võimaldama juurdepääsu punktis 2.1 nimetatud isikuandmetele ainult nendele isikutele, kellel on selleks oma tööülesannete täitmiseks vajadus ning tagama, et need isikud on teadlikud ning järgivad isikuandmete töötlemisalaseid nõudeid ja õigusakte, nad on saanud asjakohase koolituse eelmainitud nõuete kohta, on võtnud endale konfidentsiaalsuskohustuse või neile kehtib asjakohane seadusest tulenev konfidentsiaalsuskohustus. Vastav konfidentsiaalsuskohustus jääb kehtima pärast lepingu lõppemist.
   5. täitma kõiki kehtivaid isikuandmete töötlemisalaseid nõudeid, andmete turvalisust puudutavaid ning isikuandmete kaitse alaseid Euroopa Liidu ja Eesti Vabariigi õigusakte ja muid eeskirju;
   6. rakendama järgmisi organisatsioonilisi, füüsilisi ja infotehnilisi turvameetmeid punktis 2.1 nimetatud isikuandmete kaitseks juhusliku või tahtliku volitamata muutmise; juhusliku hävimise ja tahtliku hävitamise eest ning õigustatud isikule andmete kättesaadavuse takistamise eest, volitamata töötlemise s.h. avalikustamise eest:
      1. vältima kõrvaliste isikute juurdepääsu isikuandmete töötlemiseks kasutatavatele seadmetele;
      2. ära hoidma isikuandmete omavolilist lugemist, kopeerimist, salvestamist, muutmist ja kustutamist andmetöötlussüsteemis, samuti andmekandjate omavolilist teisaldamist;
      3. ära hoidma isikuandmete omavolilist lugemist, kopeerimist, salvestamist, muutmist ja kustutamist ning tagama, et tagantjärele oleks võimalik kindlaks teha, millal, kelle poolt ja milliseid isikuandmeid loeti, kopeeriti, salvestati, muudeti või kustutati või millal, kelle poolt ja millistele isikuandmetele andmetöötlussüsteemis juurdepääs saadi;
      4. tagama, et igal andmetöötlussüsteemi kasutajal oleks juurdepääs ainult temale töötlemiseks lubatud isikuandmetele ja temale lubatud andmetöötluseks;
      5. tagama andmete olemasolu isikuandmete edastamise kohta: millal, kellele ja millised isikuandmed edastati, samuti selliste andmete muutusteta säilimise;
      6. tagama, et isikuandmete edastamisel andmesidevahenditega ja andmekandjate transportimisel ei toimuks isikuandmete omavolilist lugemist, kopeerimist, salvestamist, muutmist või kustutamist;
      7. pidama arvestust isikuandmete töötlemisel kasutatavate tema kontrolli all olevate seadmete ja tarkvara üle, dokumenteerides järgmised andmed:
   7. seadme nimetus, tüüp ja asukoht ning seadme valmistaja nimi;
   8. tarkvara nimetus, versioon, valmistaja nimi ja kontaktandmed;
   9. teavitama tellijat toimunud või põhjendatult kahtlustatava käesoleva lepingulisa punktis 2.1 sätestatud konfidentsiaalsuskohustuse rikkumisest; punktis 2.6 ja selle alapunktides 2.6.1-2.6.6 sätestatud turvameetmete rikkumisest, mis põhjustab, on põhjustanud või võib põhjustada edastatavate, salvestatud või muul viisil töödeldavate isikuandmete juhusliku või ebaseadusliku hävitamise, kaotsimineku, muutmise või loata avalikustamise või neile juurdepääsu, kirjalikult viivitamata aga mitte hiljem kui kakskümmend neli (24) tundi pärast sellest teada saamist.

Teates tuleb vähemalt:

* + 1. kirjeldada (isikuandmetega seotud) rikkumise laadi, sealhulgas puudutatud andmesubjektide liike ja arvu ning puudutatud kirjete liike ja arvu;
    2. teatada andmekaitse töötaja ja tema kontaktandmed või muu kontaktpunkt, kust saab lisateavet;
    3. soovitada meetmeid (isikuandmetega seotud) rikkumise võimalike negatiivsete mõjude leevendamiseks;
    4. kirjeldada (isikuandmetega seotud) rikkumise tõttu andmesubjektidele tekkivaid tagajärgi ja potentsiaalseid ohte;
    5. kirjeldada töövõtja/või kolmandast isikust alltöötleja poolt välja pakutud või võetud meetmeid (isikuandmetega seotud) rikkumisega tegelemiseks ja
    6. esitada muud teavet, mis on mõistlikult nõutav, et tellija saaks täita kohaldatavaid andmekaitsealaseid õigusakte, sealhulgas riigiasutustega seotud teavitamise ja avaldamise kohustusi, näiteks teavet, mis on nõutav andmesubjekti tuvastamiseks;
  1. tellija eelnevalt kirjalikul heakskiidul lõpetama käesoleva lepingulisa punktis 2.7 nimetatud rikkumise ning kohaldama meetmeid (isikuandmetega seotud) rikkumise lahendamiseks, sealhulgas vajaduse korral rikkumise võimaliku kahjuliku mõju kõrvaldamiseks ja leevendamiseks;
  2. kustutama lepingu lõppemisel kõik käesoleva lepingulisa punktis 2.1 nimetatud isikuandmed ja nimetatute koopiad 30 päeva jooksul, v.a juhul, kui õigusaktidest tuleneb teisiti;
  3. tegema tellijale kättesaadavaks kogu teabe, mida tellija peab vajalikuks lepingus sätestatud kohustuste täitmise tõendamiseks;
  4. võimaldama tellijal või tellija poolt volitatud audiitoril teha auditeid ja kontrolle ning panustama nendesse;
  5. kohustuma võimaluse piires asjakohaste tehniliste ja korralduslike meetmete abil käesoleva lepingulisa punktis 2.1 nimetatud isikuandmete osas tellijal täita tellija kohustust vastata taotlustele andmesubjekti õiguste teostamiseks ning teostada nende õiguste teostamisest tulenevaid toiminguid (andmete parandamine, sulgemine, kustutamine).

1. Käesoleva lepingulisa punktis 1.1 sätestatud konfidentsiaalsuse nõue ei laiene informatsiooni avaldamisele töövõtja audiitorile ja advokaadile.
2. Käesoleva lepingulisa punktis 2.1 sätestatud konfidentsiaalsuskohustuse nõue on tähtajatu ning kehtib nii lepingu täitmise ajal kui ka pärast lepingu lõppemist.
3. Tulenevalt konfidentsiaalse informatsiooni laadist on tellijal õigus seada täiendavaid nõuded ja/või juhised isikuandmete töötlemiseks.
4. Kõik käesoleva lepingulisa punktis 2.1 nimetatud kohustused kehtestab töövõtja kõikidele kolmandatele isikutele, keda ta kasutab oma lepingujärgsete kohustuste täitmisel. Kolmas isik on füüsiline või juriidiline isik või riigi- või kohaliku omavalitsuse asutus, kes ei ole ei tellija ega ka töövõtja.

**Poolte allkirjad**

**RMK Volitatud töötleja**

**[Vali sobiv] [Vali sobiv]**